เมื่อเวลา 12.40 น. วันที่ 16 มิถุนายน ที่รัฐสภา นพ.วาโย อัศวรุ่งเรือง ส.ส.บัญชีรายชื่อ พรรคก้าวไกล (ก.ก.) ในฐานะรองประธานคณะกรรมาธิการการป้องกันและบรรเทาผลกระทบจากภัยธรรมชาติและสาธารณภัย สภาผู้แทนราษฎร (กมธ.ปภ.) รับหนังสือจากกลุ่มประชาชนที่ได้รับผลกระทบกรณีเรือบรรทุกน้ำมันเอกชนระเบิด ที่บริเวณท่าเรือพระประแดง จ.สมุทรปราการ โดย นพ.วาโย กล่าวว่า กรณีเรือบรรทุกน้ำมันระเบิดดังกล่าวเกิดขึ้นเมื่อวันที่ 9 มีนาคม ที่ผ่านมา โดยมีน้ำมันรั่วไหลเป็นจำนวนมาก ส่งผลกระทบต่อประชาชนที่อยู่ในบริเวณดังกล่าวหลายร้อยครัวเรือน ประชาชนได้รับความเดือดร้อนพักอาศัยในบ้านเรือนตัวเองไม่ได้ ซึ่งบริษัทเอกชนเจ้าของเรือ บริษัทประกัน และหน่วยงานต่างๆ ได้สำรวจความเสียหาย โดยระบุว่าจะจ่ายค่าชดเชยให้ชาวบ้านครอบครัวละ 2.5 แสนบาท แต่มีการเจรจาลดลงเหลือ 7 หมื่นบาท ซึ่งชาวบ้านก็ยอม แต่จนกระทั่งบัดนี้ยังไม่ได้รับเงินชดเชยดังกล่าวแม้แต่บาทเดียว  นพ.วาโย กล่าวว่า ดังนั้นกมธ. จะนำเรื่องความเดือดร้อนของประชาชน เข้าสู่การพิจารณาในสัปดาห์หน้า โดยเชิญผู้เกี่ยวข้องทั้งบริษัทเรือ บริษัทน้ำมัน บริษัทประกัน และผู้ว่าราชการจังหวัดเข้าชี้แจง เพื่อหาแนวทางเยียวยาช่วยเหลือประชาชนต่อไป
นพ.วาโย อัศวรุ่งเรือง นพ.วาโย นพ.วาโย